ഉദ്യോഗസ്ഥര് മാത്രം തീരുമാനങ്ങള് എടുക്കുന്നത് ശരിയല്ല മരങ്ങള് മുറിക്കാന് അനുമതി നല്കിയത് ഗൗരവ വിഷയമെന്ന് സിപിഐ വിഷയം സര്ക്കാര് പരിശോധിച്ച് നടപടിയെടുക്കണമെന്ന് കാനം ആലപ്പുഴ: മുല്ലപ്പെരിയാര് ബേബി ഡാമിനു സമീപത്തെ മരങ്ങള് മുറിക്കാന് അനുമതി നല്കിയ സംഭവത്തില് കുറ്റക്കാര്ക്കെതിരെ നടപടി വേണമെന്നു സിപിഐ സംസ്ഥാന സെക്രട്ടറി കാനം രാജേന്ദ്രന്. രാഷ്ട്രീയ നേതൃത്വം ഇക്കാര്യം ഗൗരവമായി പരിഗണിക്കണം. മുല്ലപ്പെരിയാര് കേരളത്തിന്റെ പ്രധാന വിഷയമാണ്. ഉദ്യോഗസ്ഥര് തന്നെ തീരുമാനമെടുക്കുന്നതു ശരിയല്ലെന്നും അദ്ദേഹം പറഞ്ഞു. കേരളം ഇന്ധന നികുതി കുറക്കേണ്ടതില്ലെന്നും കാനം കൂട്ടിച്ചേര്ത്തു. കേരളത്തില് ആറ് വര്ഷമായി നികുതി കൂട്ടിയിട്ടില്ല. ഉമ്മന്ചാണ്ടി മുഖ്യമന്ത്രിയായിരുന്ന കാലത്തെത്തിനെക്കാള് 1 ശതമാനം നികുതി ഇടത് സര്ക്കാര് കുറക്കുകയും ചെയ്തു. കൂട്ടിയവര് കുറക്കട്ടെ എന്നും കാനം രാജേന്ദ്രന് പറഞ്ഞു. ജി സുധാകരനെതിരായ നടപടി സിപിഎമ്മിന്റെ ആഭ്യന്തര കാര്യമാണ്. അതിനെ അങ്ങനെ കണ്ടാല് മതിയെന്നും കാനം രാജേന്ദ്രന് കൂട്ടിച്ചേര്ത്തു.